Gary Botha kom terug – praag.co.za — 20 jaar jonk!
Blou Bul-staatmaker, Gary Botha, is op pad terug om sy rugbyloopbaan in Suid-Afrika voort te sit. Gerugte dat dit sal gebeur is gister bevestig. Daar word selfs gereken dat Botha by die Blou Bulle vir die res van die Curriebeker-seisoen sal inval, veral noudat een van die Noord-Transvalers se hakers, die kwotaspeler, Chilliboy Ralepelle, beseer is.
Botha het die afgelope paar jaar graafskapsrugby vir Londen Harlekyne gespeel. Hy sal Saterdag sy laaste wedstryd vir dié klub speel. Die span het nog nie 'n oorwinning hierdie seisoen behaal nie. Botha en Harlekyne het wedersyds ooreengekom dat hy vroegtydig van sy kontrak vrygestel sal word.
Die hoofafrigter, John Kingston, het gesê dat hy hartseer is dat Botha die klub gaan verlaat. "Hy was 'n integrale deel van die onlangse sukses van Harlekyne."
Die knoetserige haker was deel van die Blou Bulle se Renaissance gedurende die begin van die dekade.
Die 27-jarige Botha sê hy het sy tyd by Harlekyne geniet. "Dit is met 'n swaar hart wat ek sal gaan," het hy bygevoeg. "Ek het baie vriende in my tyd by die klub gemaak en sal die span se vordering met groot belangstelling volg."
красная рубашка для девочкилобановский харьков класс
Skrywer Dan RoodtGepubliseer op 30 September 2009 Kategorieë RugbySleutelwoord Blou bulle, Blue Bulls, Gary Botha, Gary Botha kom terug, Gustav Venter, Rugby, Sport